

**REPUBLIKA HRVATSKA**

**DUBROVAČKO - NERETVANSKA ŽUPANIJA**

**OPĆINA KONAVLE**

**OPĆINSKO VIJEĆE**

Na temelju čl. 20. Zakona o lokalnim porezima (Narodne novine, br.115/16, 101/17, 114/22, 114/23, 152/24) te članka i članka 31. Statuta Općine Konavle (Službeni glasnik Općine Konavle broj 7/21 - pročišćeni tekst), Općinsko vijeće Općine Konavle na svojoj \_\_\_\_\_\_. sjednici održanoj dana \_\_\_\_\_\_\_\_\_ 2025. godine, donosi

**ODLUKU O OPĆINSKIM POREZIMA OPĆINE KONAVLE**

**I. TEMELJNE ODREDBE**

**Članak 1.**

Ovom se Odlukom propisuju vrste poreza koje pripadaju Općini Konavle, visina stope poreza na potrošnju, visina poreza na nekretnine, visina poreza na javne površine, te nadležno tijelo za utvrđivanje, evidentiranje, nadzor, naplatu i ovrhu radi naplate navedenih poreza

**II. VRSTE POREZA**

**Članak 2.**

Općinski porezi jesu:

1. Porez na potrošnju
2. Porez na nekretnine
3. Porez na javne površine

**III. POREZ NA POTROŠNJU**

**Članak 3.**

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Općine Konavle.

Obveznik poreza na potrošnju je svaka fizička i pravna osoba koja pruža ugostiteljske usluge.

Osnovicu poreza na potrošnju čini prodajna cijena pića koje se proda u ugostiteljskom objektu, a u koju nije uključen porez na dodanu vrijednost.

**Članak 4.**

Stopa poreza na potrošnju iznosi 3%.

**Članak 5.**

Porez na potrošnju iskazuje se na obrascu PP-MI-PO i predaje najkasnije do 20. dana u mjesecu za prethodni mjesec.

Obračunati porez na potrošnju obveznik poreza plaća do posljednjeg dana u mjesecu za prethodni mjesec.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, mjesno nadležna porezna uprava.

**IV. POREZ NA KORIŠTENJE JAVNE POVRŠINE**

**Članak 7.**

Porez na korištenje javnih površina plaćaju pravne i fizičke osobe koje koriste javne površine na području Općine Konavle za postavljanje objekata i naprava privremenog karaktera (kiosk, stol, štand i sl.).

**Članak 8.**

Javnim površinama, u smislu ove Odluke, smatraju se površine u općoj uporabi, i to:

* javne prometne površine: ceste, ulice, putevi, nogostupi, trgovi, prilazi, okretišta, stajališta javnog prometa i slično;
* javne zelene površine: parkovi, skupine ili pojedinačna samonikla stabla, travnjaci, zelene površine uz cestu, javni objekti i slične površine koje su uređene i koriste se kao javne zelene površine;
* ostale javne površine: dječja i športska igrališta, rekreacijske površine, otvoreni prostori oko zgrada te njima slični prostori.

Porez na korištenje javnih površina utvrđuje se u godišnjem iznosu od:

– 13,27 € po m² površine koja se koristi za postavljanje montažnog kioska,

– 2,65 € po m² površine koja se koristi za postavljanje pokretnih naprava ispred ugostiteljskih, zanatskih i trgovačkih radnji radi obavljanja radnji na otvorenom (terase i sl.) ili za izlaganje i prodaju ili reklamu predmeta.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, mjesno nadležna porezna uprava.

**V. POREZ NA NEKRETNINE**

**Članak 9.**

Općina Konavle propisuje visinu poreza na nekretnine prema područnim zonama:

I zona: Područje Cavtata, Donjeg Oboda i dijela Zvekovice – južno od magistrale,

II zona: Područje Gornjeg Oboda, dijela Zvekovice sjeverno od magistrale, Čilipa, Močića, Grude, Molunta i dijelovi ulica Odvojak VII i Odvojak VIII koji spadaju pod mjesto Uskoplje

III zona: Područje Komaja, Popovića, Radovčića, Poljica, Pločica i Mikulića

IV zona: Područje Gabrila, Drvenika, Mihanića, Pridvorja, Lovorne, Ljute, Dunava, Dubravke, Vodovađe, Paljeg brda, Zastolja i ostalog dijela Uskoplja

V zona: Područje Konavoslih brda, Gunjine, Bana, Gornje Dubravke, Dunava krajnjih, Vitaljine i Đurinići

**Članak 6.**

Porez na nekretnine na području Općine Konavle utvrđuje se u slijedećim iznosima:

* I zona u iznosu od 4,00 € po m2 korisne površine nekretnine
* II zona u iznosu od 3,00 € po m2 korisne površine nekretnine
* III zona u iznosu od 2,00 € po m2 korisne površine nekretnine
* IV zona u iznosu od 1,00 € po m2 korisne površine nekretnine
* V zona u iznosu od 0,60 € po m2 korisne površine nekretnine

Porez na nekretnine ne plaća se na nekretnine koje su izuzete sukladno čl. 5. Zakona o izmjenama i dopuni Zakona o lokalnim porezima (NN 152/24).

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, mjesno nadležna porezna uprava.

**VI. DAVANJE OVLASTI FINA-i**

**Članak 7.**

Ovlašćuje se nadležna organizacija platnog prometa zadužena za raspoređivanje uplaćenih prihoda sa osnove poreza na potrošnju, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda sa osnove poreza na potrošnju, obračuna i uplati u državni proračun i to do zadnjeg dana u mjesecu za protekli mjesec

**VII. PRIJELAZNE I ZAVRŠNE ODREDBE**

**Članak 9.**

Stupanjem na snagu ove Odluke prestaje važiti Odluka o općinskim porezima Općine Konavle od dana 21. ožujka 2017. god., KLASA:021-05/02-17/281, URBROJ: 2117/02-01-17-1.

**Članak 10.**

Ova Odluka objaviti će se u „Narodnim novinama“ i Službenom glasniku Općine Konavle.

Klasa:

Urbroj:

Cavtat, \_\_\_\_\_\_\_\_\_\_\_\_\_

Predsjednik:

Ivo Simović